C More

C More oli pohjoismainen maksu-tv-yhtiö, jonka emoyhtiö oli ruotsalainen teleoperaattori Telia Company.
Suomessa C More -kanavia hallinnoi MTV Oy ja muissa Pohjoismaissa C More Entertainment AB, jotka molemmat kuuluvat Telia Company AB -konserniin. Pohjoismaissa on yhteensä noin 1 000 000 tilaajaa.
C More aloitti Pohjoismaissa aikoinaan ostamalla FilmNet-maksukanavat. Suomessa antennilähetyksiä markkinoi Digita, satelliittilähetyksiä Allente ja kaapeliverkkolähetyksiä paikkakuntien eri kaapelioperaattorit.
Heinäkuussa 2018 Telia osti ruotsalaiselta Bonnierilta Bonnier Broadcastingin, johon kuuluivat ruotsalainen TV4, C More ja MTV. Kauppahinta oli 9,2 miljardia kruunua (888 miljoonaa euroa) käteisellä. Marraskuussa 2019 kauppa sai hyväksynnän Euroopan komissiolta, ja 2. joulukuuta 2019 C More siirtyi Telian omistukseen. 10. lokakuuta 2023 C Moren yhdistyi MTV Katsomon kanssa ja MTV ilmoitti C More -suoratoistopalvelun päättymisestä.
Historia.
Ranskalaisen Canal+:n omistaja Canal+ Group perusti Canal+ Television AB:n vuonna 1997. Vuonna 2003 pääomasijoitusyhtiöiden Baker Capitalin ja Nordic Capitalin yhdessä omistama Canal Group AB osti Canal+ Television AB:n koko osakekannan Vivendiltä. Kaupan yhteydessä Canal+ Television AB:n nimi muutettiin Canal+ Entertainmentiksi. Vuodesta 2005 C Moren on omistanut SBS Broadcasting Group. 3. heinäkuuta 2007 "ProSiebenSat.1 Media AG" hankki SBS Broadcasting Groupin koko osakekannan. Kaupan seurauksena ProSiebenSat.1 yhdisti molemmat yritykset yhdeksi yleiseurooppalaiseksi mediakonserniksi. Kesäkuussa 2008 ilmoitettiin, että ProSiebenSat.1 myy Canal+ Entertainmentin ruotsalaiselle TV4 AB:lle, jonka omistaa Bonnier. Sama yhtiö omistaa myös MTV:n televisiokanavat, ja tämän seurauksena MTV Oy hallitsee Suomen C More -kanavia.
Vuonna 2017 MTV julkisti Suomessa uuden C More -suoratoistopalvelun, johon myös kaikki MTV:n maksullinen sisältö siirtyi 15. helmikuuta 2017. Uudella suoratoistopalvelulla MTV pyrkii kilpailuun kansainvälisten Netflixin ja HBO:n kanssa. Poiketen kilpailijoista C Morella esitetään myös liveurheilua. Myös kaikki MTV:n maksukanavat muuttuivat C More -nimen alle. C More tuottaa suoratoistopalveluunsa kotimaisia alkuperäissarjoja, kuten "Aallonmurtaja", "Onnela" ja "Ratamo".
Kanavat.
C More -brändiin kuuluu 10 televisiokanavaa Suomessa, joista neljä on elokuva- ja sarjakanavia, viisi urheilukanavia ja yksi lastenkanava. 1. joulukuuta 2010 tehtiin uudistus, kun Suomessa lanseerattiin paikallinen urheilua sekä elokuvia esittävä Canal+ Urheilu sekä Englannin Valioliigaa esittävä Canal+ Premier HD. Uudistuksessa luovuttiin Canal+ Sport 1 -kanavasta. Kun vuonna 2013 Canal+-kanavat loppuivat, Suomessa urheilukanavat muuttuivat MTV Total Sportiksi ja muut kanavat MTV Total -kanaviksi. Vuonna 2017 kaikki MTV:n maksukanavat vaihtuivat C More -nimen alaisuuteen.
Urheilukanavat.
C More sisältää neljä urheilukanavaa, joista yksi on HDTV-kanava. Lähetykset alkoivat vuonna 2004 (Sport Extra) ja 2006 (Sport 2, Sport 1, Sport HD). Lisäksi vuonna 2010 lanseerattiin CANAL+ Urheilu -kanava urheilun rinnakkaislähetyksille sekä CANAL+ Premier HD -kanava Englannin Valioliigan esittämistä varten. Vuonna 2012 perustettiin määräaikainen ympärivuorokautinen kanava jääkiekon MM-kisojen lähetyksiä varten. 
C More Sport 1 -kanavan sisältö koostuu useiden eri urheilulajien lähetyksistä.
C More Sport 1 HD -esittää C More Sport 1:n ohjelmistoa simulcastina teräväpiirtomuodossa.
C More Max -kanavan sisältö koostuu urheilulähetyksistä, sekä viihdesisällöistä
C More Max HD -esittää C More Maxin ohjelmistoa simulcastina teräväpiirtomuodossa.
C More Golf HD -kanava lähettää golfia. 
C More Sport 2 -tarjoaa katsojille vaihtoehdon päättää päällekkäisistä suorista lähetyksistä mieleisensä.
C More Sport 2 HD -esittää C More Sport 2:n ohjelmistoa simulcastina teräväpiirtomuodossa.
Kanavapaketit.
Kaapeliverkko
Antenniverkko
Satelliitti
Urheiluoikeudet.
Urheiluohjelmien oikeudet sovitaan Suomea varten erikseen. Suomen C Moren omistava MTV Oy neuvottelee urheiluoikeudet erillään muista Pohjoismaista. Suurin osa ohjelmista on myös katsottavissa MTV:n C More -suoratoistopalvelussa. Suomen lipulla varustetut sarjat ovat saatavilla Suomessa virallisesti. Suomessa näkymättömien sarjojen lähetyksiä näytetään kuitenkin yhteispohjoismaisella Sport HD -kanavalla. Kaikki Suomessa näkyvät urheilu-ohjelmistot siirtyivät C Morelta MTV Sport -kanaville vuonna 2013. MTV Sport -kanavat muuttuivat vuonna 2017 takaisin C More Sport -kanaviksi.